
ΨΗΦΙΣΜΑ
… Στη μνήμη του Γιώργου…

Το Τμήμα Ωκεανογραφίας και Θαλασσίων Βιοεπιστημών συγκλονισμένο από την αναγγελία της απώλειας του Γιώργου Βογιατζή, απόφοιτου του Προπτυχιακού Προγράμματος Σπουδών και του Προγράμματος Μεταπτυχιακών Σπουδών «Ολοκληρωμένη Διαχείριση Παράκτιων Περιοχών» του Τμήματος, εύχεται «καλό ταξίδι στους Ωκεανούς των Ουρανών». Ο Γιώργος ήταν ένα ξεχωριστό παιδί με ευγενική ψυχή, εξαιρετικός φοιτητής, με στόχους και όνειρα για το μέλλον, που δυστυχώς ακυρώθηκαν από μια περιπέτεια της υγείας του με μοιραίο τέλος. 
Οι Πανεπιστημιακοί Δάσκαλοι/ες του Γιώργου και το προσωπικό του Τμήματος Ωκεανογραφίας και Θαλασσίων Βιοεπιστημών, διά του Προέδρου του Τμήματος Καθηγητή κ. Δρόσου Κουτσούμπα, εκφράζουν τα βαθιά συλλυπητήριά τους στην οικογένειά του. 
Ας είναι ελαφρύ το χώμα που τον σκεπάζει. 

Ο Πρόεδρος, οι Καθηγητές/τριες, το Εκπαιδευτικό και Διοικητικό Προσωπικό του
Τμήματος Ωκεανογραφίας και Θαλασσίων Βιοεπιστημών
